Kjære, Lys Våken foreldre!

Så gøy at barnet ditt vil være med på Lys Våken!

Her er litt mer informasjon om kvelden, pakkelista mm.

**Hjelpe til**

Flere av dere har meldt dere til tjeneste i løpet av arrangementet og det er veldig flott og viktig for gjennomføringen av arrangementet. Det kommer en egen mail med informasjon om dette til de som har meldt seg.

**Programmet**

Vi tar imot barna i handikap-inngangen til menighetssalen i Vågsbygd kirke lørdag 19.januar kl 18.00. (Inngangen i kroken mellom kirkesalen og menighetssalen). Vi setter i gang med programmet like etter ankomst. I løpet av kvelden skal vi bli kjent med hverandre, ha mange ulike aktiviteter, lage gudstjeneste, utforske kirka, spise god mat og ikke minst - overnatte i kirkerommet!

På søndagen spiser vi frokost sammen, før vi øver oss til gudstjenesten. Vi vil oppfordre flest mulig av dere foreldre og foresatte (gjerne også søsken, besteforeldre, onkler, tanter, faddere og andre interesserte) til å delta på gudstjenesten søndag klokken 11.00, da deltar barna med forskjellige oppgaver og innslag, så det blir en flott gudstjeneste. Lys Våken avslutter når denne er ferdig, så da er det nok en del trøtte barn som gjerne vil kjøres hjem til senga. Det er søndagsskole for de yngste barna (tom 2.trinn).

**Mat**

Det blir måltid ca kl 19.30, så det er lurt om barna har spist litt før de kommer.  
Det blir også litt frukt litt senere på kvelden.   
Det er ikke lov å ha med eget godteri – det får de i løpet av kvelden.  
På morgenen får barna servert frokost. Før gudstjenesten får de litt påfyll☺

**Sove**

Lys Våken er ikke en våkenatt, men vi skal være våkne sammen mot midnatt- Da skal alle etter planen legge seg i soveposen for å sove. Dette for at alle skal være mest mulig opplagte til søndagen. Det kan være greit å forberede barna på dette.

**Pris**

Det koster ikke noe å delta på Lys Våken.

**Mobil?**

Tenk litt igjennom om det er nødvendig å ha med mobil eller andre dyre gjenstander. Her er mange og høy aktivitet og det er fort at noe går i stykker eller blir forlagt. Barna får ikke bruke dette under samlingene og aktivitetene.

**Vi har en telefonvakt som dere kan benytte om dere har behov for det, eller om barnet trenger å få kontakt med dere. Nummeret er: 95734735**

Det kan være lurt at dere er tilgjengelige på det mobilnummeret som er registrert ved påmelding, så vi lett kan få tak i dere dersom det skjer noe eller barna trenger å høre stemmen deres. Dette gjelder særlig sent på kveld rundt legging.

Hør gjerne på Lys Våken-sangen her:

**https://www.youtube.com/watch?v=7HnFD59v-aA**

**PAKKELISTE:**

* sovepose og liggeunderlag
* pute
* tannbørste og tannkrem
* Pysjamas (alle skal sove i samme rom)
* Ei vannflaske er lurt å ha
* Antrekk på gudstjenesten: Barna får låne Lys våken t-skjorte slik at vi gå likt kledd.

**Ikke pakk:**

* Vi anbefaler at barna IKKE tar med seg elektriske duppeditter som mobil, nettbrett etc.
* De skal heller ikke ha med eget lørdagsgodt eller brus– det ordner vi

**VI TRENGER TILBAKEMELDING:**

* Hvis det er noen helsemessige eller situasjonsforhold vi bør vite om, som ikke er meldt ved påmelding er det bra om dette kommuniseres på forhånd. Allergier, medisinering, funksjonshemninger etc.

Spørsmål kan du stille ved å svare på denne mailen (senest fredag kl 13) eller melde/ringe 95734735 (gjerne på dagtid)

Her i kirka gleder vi oss til Lys Våken, og håper ungene får en spennende og god opplevelse!